Елой Фариня Нунес
Крак на петел

Превод от испански: Александър Муратов, Атанас Далчев, 1968

chitanka.info

Мек, мокър, нежен, непорочен и блестящ

е пясъкът, когато вече се разсъмне,

а още висне над околностите тъмни

на тъничка мъгла раздипления плащ.

От старата смоковница един петел

внезапно с храброст нападателна се мята

и тичал по чифлика малък мълчешката,

се спира и надава своя повик смел.

И вдига крак с привична сигурност веднага

към ярката, която като луда бяга

да се спаси от мъжкия му досег див,

и той крака си слага в пясъка тогава,

де стъпката му отпечатана остава

досущ като божествен йероглиф.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.